id ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id en nl id id pl id id ms id ms id id id id ms id id id ms id en id id ms ms ms id id id id id ms id id id id ms ms id ms id ms id ms ms id id id id id ms id id id id id ms ms id id en id id ms id en de ms ms ms id ms en id ms id id ms ms ms ms en en en en id id id id ms en id id jv ms id id it es id id en id ms ms ms ms ms ms
Guna Duit Kertas Tingkat Risiko Jangkitan COVID-19 - Hello Doktor
Takkan terlepas lagi vaksin si manja dengan Jadual Vaksin Bayi ini
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Hati-Hati Ketika Keluar Beli Barang Dapur, Duit Kertas Boleh Sebarkan COVID-19 Juga!
Ditulis oleh Mohammad Nazri Zulkafli Disemak pada 27/04/2020
Disemak secara perubatan oleh Dr. Gabriel Tang Pei Yung
Untuk mendapatkan lebih banyak info tentang coronavirus di Malaysia, sila dapatkannya di sini.
Mungkin anda menggunakan topeng muka, tidak menyentuh tombol pintu dan tidak bersalaman dengan orang lain untuk mengelakkan jangkitan virus korona baharu. Namun, terdapat satu benda yang kebiasaannya disentuh sebelum ia beralih tangan tapi tidak disedari oleh individu yang menerimanya. DUIT!
Ramai yang tertanya-tanya, jika seseorang itu menggunakan duit kertas yang diberikan oleh individu yang mengalami jangkitan virus korona, adakah mereka boleh dijangkiti dengan wabak tersebut?
Sebelum anda membaca artikel ini dengan lebih lanjut, berikut adalah statistik semasa kes COVID-19 di Malaysia.
Wang fizikal jadi sumber penting untuk sebar virus korona
Perkara yang semua orang tahu adalah wang sering bertukar tangan. Urusan harian kita kebanyakannya menggunakan wang namun tiada siapa yang mengesyaki wang sebagai bahan yang mampu menyebarkan kuman.
Virus korona baharu yang kian menular bukan sahaja mudah merebak dari satu individu kepada individu yang lain, ia juga boleh duduk pada permukaan objek untuk satu jangka masa yang lama.
Bayangkan, seorang peniaga atau penjaga kaunter cashier bersin dan mereka menggunakan tangan yang sama untuk menyerahkan wang.
Itu merupakan satu model jangkitan yang kita sering terlepas pandang.
Jadi bagaimana kuman pada duit tersebut boleh masuk ke dalam sistem pernafasan kita? Tonton video di bawah ini untuk dapatkan perangan mudah mengenai jangkitan ini.
Kuman tersebut boleh beralih ke tangan kemudiannya muka setiap kali berlakunya sentuhan.
Menurut kajian yang diterbitkan di Jurnal Kebersihan Pekerjaan dan Persekitaran, secara puratanya, 10 subjek terlibat menyentuh muka sebanyak 16 kali dalam masa sejam.
Perkara ini turut disokong melalui kajian yang dibuat melibatkan 26 pelajar daripada Wales Selatan.
Mereka menyentuh muka sebanyak 23 kali dalam masa sejam. Hampir separuh daripada sentuhan dibuat dengan hidung, mata dan mulut.
Melalui model sentuhan ini, kita boleh simpulkan, sentuhan dengan wang yang beralih tangan daripada individu berjangkit boleh menyebabkan penularan wabak.
Merebak Dari Sentuhan, Pegang Muka Sendiri Jadi Punca Jangkitan COVID-19?
Jarak Sosial Senjata Utama Perangi COVID-19, Ini 29 Langkah Cegah Virus- PASTI BERHASIL!
Beberapa negara di seluruh dunia telah menggalakkan rakyat mereka untuk berhenti menggunakan wang kertas dan syiling untuk menghentikan wabak jangkitan.
Muzium Louvre di Paris tidak lagi menerima wang tunai dan Iran telah menggalakkan rakyatnya untuk berhenti menggunakan transaksi tunai.
Berbanding guna duit kertas, adakah transaksi tanpa tunai boleh hindar virus korona?
Pelbagai jenis aplikasi eDompet telah dicipta bagi memudahkan urusan tunai tanpa menggunakan wang fizikal.
Namun penggunaannya di Malaysia belum lagi meluas. Sistem transaksi ini dianggap leceh dan tidak semudah urusan pertukaran wang fizikal semasa urusan jual beli.
Persoalannya, adakah penggunaan eDompet boleh menghindarkan penularan wabak virus korona?
Pemegang Pam Minyak Boleh Sebar COVID-19? Adakah Kena Pakai Gloves Ketika Isi Minyak?
Pakai Topeng Muka Dalam Kapal Terbang TINGKAT Risiko Jangkitan Virus Korona?
Jawapan ringkasnya? Tidak semestinya begitu. Penggunaan eDompet memerlukan telefon pintar.
Semua individu sudah sedia maklum telefon pintar merupakan peranti yang paling kotor jika dilihat pada sudut mikrobiologi.
Syarikat Proporta yang menjual bahan aksesori telefon pernah membuat kajian berkenaan dengan hal itu.
Menurutnya, secara purata, setiap telefon yang dibawa mempunyai 25,127 kuman per inci persegi.
Tangan yang menyentuh bahan yang tercemar dengan virus korona baharu boleh menjadi medium pengantara yang menyebabkan telefon anda tercemar. Untuk memahami dengan lebih lanjut berkenaan fakta dan mitos berkenaan jangkitan COVID-19, sila lihat infografik di bawah ini.
Adakah ini bermaksud penggunaan bayaran eTunai boleh menyebarkan jangkitan kuman? Tidak sama sekali.
Walaupun individu yang mempunyai telefon pintar berisiko untuk mendapat jangkitan wabak, namun tiada peralihan virus semasa proses transaksi.
Berbeza dengan duit, transaksi eDompet tidak memerlukan peralihan telefon ke tangan penjual.
Mereka hanya perlu mengimbas kod QR atau melakukan transaksi pemindahan wang menggunakan bank di atas talian.
Tiada proses peralihan wang yang berlaku di antara dua individu. Ini bermakna risiko penularan jangkitan itu juga berada pada tahap yang rendah.
Namun ia tidak mengurangkan risiko pemilik telefon pintar tersebut untuk terkena jangkitan virus memandangkan peranti tersebut bertindak sebagai fomit (objek yang tercemar oleh kuman) yang mampu menyebarkan virus korona baharu.
Penggunaan aplikasi eTunai di Malaysia
Meskipun penggunaan duit kertas boleh menggalakkan penyebaran virus korona, tapi majoriti rakyat di Malaysia masih selesa menggunakan wang fizikal dalam transaksi harian. Pembayaran secara atas talian hanya dikhususkan untuk perkara tertentu sahaja.
Namun, tidak dapat dinafikan kebanyakan servis yang ada di Malaysia sudah menyediakan akses kepada sistem pembayaran menggunakan kad.
Jika dilihat secara praktikalnya, ia tidak mampu membendung jangkitan virus korona memandangkan jurujual sering mengambil kad tersebut semasa proses pembayaran.
Jika sistem urus niaga menggunakan kad melibatkan proses swipe oleh pelanggan sendiri, ia mengurangkan risiko jangkitan dari sumber fomit (kad itu sendiri).
Oleh sebab itulah kebanyakan negara menggalakkan rakyatnya menggunakan peranti mereka sendiri untuk membayar transaksi yang dibuat.
Di China, wang fizikal yang telah digunakan akan melalui proses pembasmian virus menggunakan sinar ultra ungu sebelum disimpan selama 7 hingga 14 hari.
Menurut Fan Yifei, Gabenor Bank Negara China, pihak bank akan bertungkus lumus bagi menghasilkan wang baharu untuk kegunaan pelanggan.
Jika ditanya kepada penulis, ada baiknya kita menggunakan sistem pembayaran melalui aplikasi eDompet seperti Touch n Go ewallet, GrabPay dan Boost namun ia bergantung kepada lokasi urusan jual beli tersebut.
Bosan Masak Sepanjang Kawalan Pergerakan? FoodPanda & GrabFood Sediakan Contactless Delivery!
Takut Berjangkit COVID-19 Di Luar? Beli Saja Barang Dapur Online, Ini Ada 7 Pilihan!
Jika anda sedang berada di pasar basah, sudah tentulah urus niaga hanya guna duit kertas.
Tidak banyak jurujual yang mempunyai keupayaan bagi menyediakan cara pembayaran eTunai kepada pelanggan.
Yang penting, selepas memberi atau menerima wang, pastikan anda membasuh tangan dengan bersih menggunakan air dan sabun.
Virus korona baharu boleh tersebar melalui sentuhan dengan objek tercemar termasuklah wang fizikal.
Jika anda sering guna duit kertas untuk membayar, mungkin anda boleh mempertimbangkan urus niaga menggunakan eTunai bagi menghindarkan jangkitan.
Adakah ini bermakna penggunaan wang fizikal pasti menyebabkan anda berjangkit?
Tidak semestinya. Cuci tangan anda dengan menggunakan air dan sabun sebelum dan selepas melakukan urus niaga dengan jurujual.
Hello Health Group tidak menyediakan nasihat perubatan, diagnosis, atau rawatan.
Saintis Sahkan Bukan Hanya Batuk & Bersin, Tapi Coronavirus Boleh Tersebar Melalui CIRIT-BIRIT!
Wah! 10 Hari Saja Hospital Khas Rawat Coronavirus Siap Dibina
Saintis Temui Cara Untuk Kesan Wabak Coronavirus Dengan Lebih Cepat Di Masa Depan?
8 Makanan Boleh Bantu Cegah Jangkitan Coronavirus, Jom Amalkan Cepat!
Individu Dengan Virus Corona Boleh Sebarkannya Walaupun Masih Tiada Simptom!
Hello Health Group tidak menawarkan nasihat perubatan, diagnosis atau rawatan.
Iran health minister encourages the public to reduce its use of paper money, as it is aiding the spread of the new coronavirus. (https://kvoa.com/ap-international-news/2020/03/05/iran-health-minister-encourages-public-to-reduce-its-use-of-paper-money-as-it-is-aiding-spread-of-the-new-coronavirus/). Diakses pada 10 Mac 2020.
China is literally cleaning its money to stop the spread of coronavirus. (https://qz.com/1803255/china-is-disinfecting-banknotes-to-stop-spread-of-coronavirus/). Diakses pada 10 Mac 2020.
Can you catch the coronavirus from handling cash? (https://www.cbsnews.com/news/coronavirus-cash-handling-money-from-asia-aside/). Diakses pada 10 Mac 2020.
Can going cashless prevent coronavirus spread? Here’s what the WHO wants you to know. (https://www.cnbc.com/2020/03/06/what-you-need-to-know-about-handling-cash-amid-coronavirus-spread-who.html). Diakses pada 10 Mac 2020.
Pil Paxlovid Untuk Rawatan COVID-19, Ini Apa Yang Anda Perlu Tahu Mengenainya!
Raya, Raya Juga! Buat 5 Langkah Ini Untuk Elak COVID-19 Dan Beraya Dengan Selamat!
Ditulis oleh Mohammad Nazri Zulkafli Disemak pada 27/04/2020
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.